चौथी मंजिल से गिरी बच्ची को महिला ने थामा  
44 वर्षीया एक महिला ने अपनी बाहें फैलाकर उसे लपक लिया, जिससे उसकी जान बच गई।
अमेरिका में होटल की चौथी मंजिल से गिरकर भी छह माह की बच्ची को खरोंच तक नहीं आई। वह सही-सलामत है। 44 वर्षीया एक महिला ने अपनी बाहें फैलाकर उसे लपक लिया, जिससे उसकी जान बच गई।  हेलेन बीयर्ड (44) अमेरिकी राज्य ऑरलैंडो स्थित इकोनो लॉज होटल में बुधवार को स्वीमिंग पुल के पास बैठी थीं। तभी उन्होंने देखा कि एक बच्ची बालकोनी से लटक रही है। बीयर्ड बालकोनी के ठीक नीचे खड़ी हो गईं। उन्होंने बच्ची को गिरते देखा।  छह माह की जाह-निया माइल्स तीसरी मंजिल की बालकोनी से टकराकर सीधे बीयर्ड की बाहों में आ गिरी।  बच्ची की मां हेलेना माइल्स ने कहा, "मैं अपनी बच्ची की जान बचाने के लिए ईश्वर को धन्यवाद देती हूं। मैं उस महिला को भी धन्यवाद देती हूं। वह ईश्वर की भेजी दूत थी।"  स्वास्थ्यकर्मियों ने बताया कि बच्ची को कोई चोट नहीं है। उसका स्वास्थ्य अच्छा है।